Document ID: 32010R1244
Publication Date: 2010-12-09

Title and Content:
UREDBA KOMISIJE (EU) št. 1244/2010
z dne 9. decembra 2010
o spremembi Uredbe (ES) št. 883/2004 Evropskega parlamenta in Sveta o koordinaciji sistemov socialne varnosti in Uredbe (ES) št. 987/2009 Evropskega parlamenta in Sveta o določitvi podrobnih pravil za izvajanje Uredbe (ES) št. 883/2004
(Besedilo velja za EGP in Švico)
EVROPSKA KOMISIJA JE -
ob upoštevanju pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 883/2004 z dne 29. aprila 2004 o koordinaciji sistemov socialne varnosti (1),
ob upoštevanju Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti in zlasti člena 92 Uredbe (2),
ob upoštevanju naslednjega:
(1)
Dve državi članici ali njuni pristojni organi so zahtevali spremembe prilog VIII in IX k Uredbi (ES) št. 883/2004.
(2)
Dve državi članici ali njuni pristojni organi so zahtevali spremembe prilog 1 in 2 k Uredbi (ES) št. 987/2009.
(3)
Prilogi VIII in IX k Uredbi (ES) št. 883/2004 ter prilogi 1 in 2 k Uredbi (ES) št. 987/2009 morajo biti prilagojene zaradi upoštevanja zadnjih sprememb v nacionalni zakonodaji držav članic ter zagotovitve preglednosti in pravne varnosti za zainteresirane strani.
(4)
Upravna komisija za koordinacijo sistemov socialne varnosti je sprejela spremembe.
(5)
Uredbo (ES) št. 883/2004 in Uredbo (ES) št. 987/2009 je zato treba ustrezno spremeniti -
SPREJELA NASLEDNJO UREDBO:
Člen 1
Uredba (ES) št. 883/2004 se spremeni, kakor sledi:
1.
Priloga VIII se spremeni:
(a)
V delu 1 se oddelek „PORTUGALSKA“ nadomesti z naslednjim:
„PORTUGALSKA
Zahtevki za invalidsko in starostno pokojnino ter pokojnino za preživele osebe, razen v primerih, ko zavarovalne dobe, dopolnjene po zakonodaji več kot ene države članice, skupaj znašajo 21 ali več koledarskih let, a nacionalne zavarovalne dobe skupaj znašajo 20 let ali manj, izračun pa se opravi po členih 32 in 33 odloka-zakona št. 187/2007 z dne 10. maja 2007.“
(b)
V delu 2 se po oddelku „POLJSKA“ doda naslednji novi oddelek:
„PORTUGALSKA
Dodatno pokojninsko zavarovanje dodeljeno v skladu odlokom-zakonom št. 26/2008 z dne 22. februarja 2008 (javni pokojninski sistem, ki temelji na kapitalizaciji).“
2.
V Prilogi IX, del I se oddelek „NIZOZEMSKA“ spremeni:
(a)
„Zakon z dne 18. februarja 1966 o invalidskem zavarovanju za zaposlene, spremenjen (WAO)“ se nadomesti z „Zakon o invalidskem zavarovanju za zaposlene z dne 18. februarja 1966, spremenjen (WAO)“;
(b)
„Zakon z dne 24. aprila 1997 o invalidskem zavarovanju za samozaposlene osebe, spremenjen (WAZ)“ se nadomesti z „Zakon o invalidskem zavarovanju za samozaposlene osebe z dne 24. aprila 1997, spremenjen (WAZ)“;
(c)
„Zakon z dne 21. decembra 1995 o splošnem zavarovanju za vzdrževane preživele osebe (ANW)“ se nadomesti z „Zakon o splošnem zavarovanju za vzdrževane preživele osebe z dne 21. decembra 1995 (ANW)“;
(d)
„Zakon z dne 10. novembra 2005 o delu in plači glede sposobnosti za delo (WIA)“ se nadomesti z „Zakon o delu in plači glede sposobnosti za delo z dne 10. novembra 2005 (WIA)“.
Člen 2
Uredba (ES) št. 987/2009 se spremeni, kakor sledi:
1.
Priloga 1 se spremeni:
(a)
V oddelku „BELGIJA - NIZOZEMSKA“ se črta točka „(a)“.
(b)
Oddelek „NEMČIJA-NIZOZEMSKA“ se črta;
(c)
Oddelek „NIZOZEMSKA - PORTUGALSKA“ se črta;
(d)
Oddelek „DANSKA - LUKSEMBURG“ se črta.
2.
V Prilogi 2 se v naslovu besedilo „člena 31 in 41“ nadomesti s „člena 32(2) in 41(1)“.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. decembra 2010

Classification:
Level 1 Topics: 100142
100149
100147
100150
Level 2 Topics: 100222
100169
100192
100214
100212
Level 3 Topics: 4050
1422
2166
3156
77
2517
All Topics: 206
2605
3181
4028
4050
580
616
6894